  Туспуктэм: Удмуртиысь тазалыкез утёнъя министерстволэн пресс-службаез Наталия Сильвестрова Россиысь тазалыкез утёнъя министерствоэмчиослэн но эм луисьтэм вылӥ образованиен ӧнерчиослэн но «Лучший специалист со средним медицинским и фармацевтическим образованием – 2023» огъяросси вожвылъяськонъёслы йылпумъянъёс лэсьтӥзы. Удмуртиысь педиатр но эмсузэр конкурсъёсын приз басьтӥзы. Со сярысь элькунысь тазалыкез утёнъя министерстволэн пресс-службаез ивортӥз. Педиатр Татьяна Хурамшина вожвылъяськонын «Лучший сельский врач» номинациын кыкетӥ инты басьтӥз. Эмчи 30 ар котыр Кизнер ёрос эмъяськонниын ужа ни, ёросысь педиатр службаен кивалтэ. Солэн кивалтэмез улсын нылпиослы диспансеризация но профилактической эскеронъёс ортчо. Ижкарысь 7 номеро эмъяськонниысь эмсузер-анестезист Нина Никифорова «Лучшая медицинская сестра» номинациын кыкетӥ луиз. Та вормон нырысетӥез ӧвӧл: 2021-тӥ арын со «Серафимовская сестра милосердия» пусэз данъямын. Вожвылъяськын вормисьёс но приз басьтӥсьёс грамотаос но коньдон басьтозы. Тодэ вайытом, Удмуртиысь эмсузэр эмужасьёслэн «Серафимовский врач» ӧнерлыко вожвылъяськонзылэн лауреатэз луиз. Тегъёс: Тазалык эмчиос эмсузэр вожвылъяськон Удмуртия  